《和李梅南见寄十四韵》
宋代·赵必象

公归乎山中，袖藏经济策。
恨不云龙游，相从老樵石。
樵溪酿泉云，樵谷嘉禾殖。
诗垒压刘曹，酒国并秦越。
与其千户侯，何如千亩漆。
文星耿在目，龙门兮咫尺。
天风堕珠玑，捧玩手不释。
斧钺太森严，句法万峭拔。
奈何士也贱，至宝道傍掷。
平生钓鳌手，烹鲜抑何屑。
箪食与豆羹，岂足动颜色。
閒愁恼吟肠，义利自为敌。
相逢开口笑，无怨亦无德。

作者简介：赵必象字玉渊，东莞人。生于宋理宗淳佑五年，卒于元世祖至元三十一年，年五十岁。咸淳元年，（公元一二六五年）与父崇同登进士。初任高要尉，摄四会令，再任南康丞文天祥开府惠州，辟摄惠州军事判官。入元，隐居温塘村。工诗，体格清劲，有复瓿集六卷，为诗二卷，长短句一卷，杂文二卷，附录一卷，《四库总目》传于世。